པེ་ཅིང་ཞི་ཧོ་སྨན་ཁང་གིས་ད་དུང་ས་གནས་ལ་ཚད་ལྡན་ཅན་གྱི་ནད་ཁང་བསྐྲུན་རོགས་བྱས་པ་དང་རྒྱང་ཁྲིད་སློབ་སྦྱོང་སྟེགས་བུ་བཙུགས་པ།ཉེན་ཁའི་གནས་ཚུལ་གོང་ཞུའི་ལམ་ལུགས་ཁྱབ་གདལ་བཏང་བ།གཞི་རིམ་དུ་བསྐྱོད་ནས་བརྟག་ཞིབ་དང་སྐོར་སྐྱོད་སྨན་བཅོས་བཅས་བྱས་ཏེ་བོད་རང་སྐྱོང་ལྗོངས་མི་དམངས་སྨན་ཁང་གི་རང་བརྟེན་འཇོན་ཐང་ཆེ་རུ་གཏོང་བ་ས་ཁོངས་རང་བཞིན་གྱི་སྨན་བཅོས་ལྟེ་གནས་ཀྱི་ཁྱབ་འགྱེད་སྣེ་ཁྲིད་ཀྱི་འཇོན་ཐང་ལ་བརྩིས་ཡོད།གཞན་ཡང་བོད་རང་སྐྱོང་ལྗོངས་སྦྲིད་སྨན་དང་གཤགས་བཅོས་ཁང་གི་སྤུས་ཚད་ཚོད་འཛིན་ལྟེ་གནས་དང་།བོད་རང་སྐྱོང་ལྗོངས་ནད་རྐྱེན་རྒྱང་ཁྲིད་སྨན་བཅོས་ལྟེ་གནས།བོད་རང་སྐྱོང་ལྗོངས་ནད་ཐོག་སྨན་བཅོས་ཞིབ་བཤེར་ལྟེ་གནས་སོགས་བསྟུད་མར་བཙུགས་པར་བརྟེན།བོད་རང་སྐྱོང་ལྗོངས་མི་དམངས་སྨན་ཁང་གི་ནད་ཐོག་སྨན་བཅོས་སྟེགས་བུའི་ཁོའོ་ཧྲི་རྒྱུན་ཆད་མེད་པར་སྟོབས་ཆེན་ཕྱིན་པ་མ་ཟད།ཕྱོགས་མང་གི་སྒོ་ནས་དོ་དམ་ལེགས་བཅོས་དང་སྨན་ཁང་གི་སྤུས་ཚད་ཀྱི་མ་ལག་བསྐྲུན་རྒྱུར་སྣེ་ཁྲིད་ཐུབ་པ་རེད།